CELEX: 32018R0640
Language: sl
Date: 2018-04-25 00:00:00
Title: Izvedbena uredba Komisije (EU) 2018/640 z dne 25. aprila 2018 o uvedbi predhodnega nadzora uvoza nekaterih izdelkov iz aluminija s poreklom iz nekaterih tretjih držav s strani Unije

26.4.2018   
            
            
               SL
            
            
               Uradni list Evropske unije
            
            
               L 106/7
            
         IZVEDBENA UREDBA KOMISIJE (EU) 2018/640
   z dne 25. aprila 2018
   o uvedbi predhodnega nadzora uvoza nekaterih izdelkov iz aluminija s poreklom iz nekaterih tretjih držav s strani Unije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) 2015/478 Evropskega parlamenta in Sveta z dne 11. marca 2015 o skupnih pravilih za uvoz (1) in zlasti člena 10 Uredbe,
   ob upoštevanju Uredbe (EU) 2015/755 Evropskega parlamenta in Sveta z dne 29. aprila 2015 o skupnih pravilih za uvoz iz nekaterih tretjih držav (2) in zlasti člena 7 Uredbe,
   po posvetovanju z odborom za zaščitne ukrepe in skupna pravila za izvoz,
   ob upoštevanju naslednjega:
   
               (1)
            
            
               V skladu s členom 10 Uredbe (EU) 2015/478 se lahko uvede predhodni nadzor Unije, kadar uvozni trend izdelka grozi, da bo povzročil škodo proizvajalcem Unije, in kadar interesi Unije tako zahtevajo. Tudi člen 7 Uredbe (EU) 2015/755 dopušča možnost uvedbe predhodnega nadzora, kadar je to v interesu Unije.
            
         
               (2)
            
            
               Uvoz izdelkov iz aluminija v Unijo se je med letoma 2013 in 2017 povečal za 28 %, in sicer s 7,1 milijona ton na 9,1 milijona ton. V istem obdobju so se cene uvoza izdelkov iz aluminija zmanjšale za 5 %.
            
         
               (3)
            
            
               Od začetka 21. stoletja je presežna predvsem ponudba primarnega aluminija. Večina novih zmogljivosti je bila ustvarjena v Ljudski republiki Kitajski („Kitajska“). Primarna zmogljivost (taljenja) Kitajske se je v zadnjem desetletju hitro povečala, ko se je zgradilo 90 % vseh novih zmogljivosti na Kitajskem. Kitajska ima danes več kot polovico svetovnih zalog primarnega aluminija, v primerjavi z letom 2006, ko je imela 11 % svetovnih zalog primarnega aluminija. Od 26 delujočih talilnic v Uniji leta 2008, jih danes obratuje le še 16 in številnim izmed njih grozi zaprtje.
            
         
               (4)
            
            
               Cene primarnega aluminija na svetovnem trgu so od septembra 2011 do septembra 2016 padle za 37 %. V letu 2017 so cene narasle za 25 %, tj. skoraj 90 % glede na raven iz leta 2011, kar v realnem smislu kljub temu predstavlja približno 25 % upad glede na leto 2011.
            
         
               (5)
            
            
               Kljub temu da Kitajska zaradi izvoznih davkov neposredno izvozi zelo malo primarnega aluminija, njena presežna zmogljivost znižuje svetovne cene, saj je aluminij blago, s katerim se trguje na svetovni ravni in čigar transportni stroški so nizki. Poleg tega presežna zmogljivost proizvodnje primarnega aluminija znižuje cene polizdelkov in končnih izdelkov iz aluminija nižje v prodajni verigi, ki jih Kitajska izvaža na druge trge.
            
         
               (6)
            
            
               Združene države Amerike („Združene države“) so aprila leta 2017 začele preiskavo v zvezi z učinkom uvoza aluminija na državno varnost v skladu z oddelkom 232 zakona Združenih držav o širitvi trgovine iz leta 1962 („oddelek 232“). Ta preiskava je privedla do uvedbe dodatnih uvoznih dajatev v višini 10 % za širok nabor izdelkov iz aluminija, kakor je napovedal predsednik Združenih držav 1. marca 2018. Ti ukrepi so začeli veljati 23. marca 2018. Še naprej bodo imeli odvračilen vpliv na izvoz izdelkov iz aluminija v Združene države. Glede na njihov obseg, bi ukrepi Združenih držav lahko vodili tudi do znatne preusmeritve trgovine in znižanja cen na trgu Unije.
            
         
               (7)
            
            
               Na podlagi nedavnih trendov uvoza izdelkov iz aluminija, sedanje presežne zmogljivosti, trenutnega ranljivega položaja industrije Unije in verjetne preusmeritve trgovine, ki so jo sprožili ukrepi Združenih držav v skladu z oddelkom 232, se v prihodnosti lahko razvije nevarnost za nastanek škode za proizvajalce Unije.
            
         
               (8)
            
            
               Zato je v interesu Unije, da se izvaja predhodni nadzor nad uvozom izdelkov iz aluminija, da se zagotovijo izčrpni statistični podatki za hitro analizo uvoznih trendov iz vseh držav, ki niso članice EU. Zaradi občutljivosti trga aluminija v Uniji na nenadne spremembe na svetovnih trgih aluminija so potrebne hitro dostopne napovedi o gibanju trgovine. To je še posebej pomembno v sedanjih negotovih razmerah zaradi morebitne preusmeritve trgovine, ki jo lahko povzročijo ukrepi Združenih držav v skladu z oddelkom 232.
            
         
               (9)
            
            
               Z ozirom na razvoj dogodkov na trgu nekaterih izdelkov iz aluminija, je primerno, da obseg tega sistema vključuje izdelke iz Priloge I.
            
         
               (10)
            
            
               Zaradi notranjega trga morajo biti formalnosti, ki jih morajo opraviti uvozniki Unije, enake, ne glede na mesto carinjenja.
            
         
               (11)
            
            
               Zaradi lažjega zbiranja podatkov je treba za sprostitev v prosti promet izdelkov, zajetih v tej uredbi, predložiti listino o nadzoru, za katero veljajo enotna merila. Ta zahteva se začne uporabljati 15 delovnih dni po začetku veljavnosti te uredbe, da se ne prepreči sprostitev v prosti promet izdelkov, ki so na poti v Unijo, in da se omogoči dovolj časa, da lahko uvozniki zahtevajo potrebne dokumente.
            
         
               (12)
            
            
               Ta dokument bi morali na zahtevo uvoznika potrditi organi države članice v določenem roku, ne da bi uvoznik s tem pridobil pravico do uvoza. Listina mora tako biti veljavna samo toliko časa, dokler se uvozna pravila ne bodo spremenila.
            
         
               (13)
            
            
               Listine o nadzoru, izdane za namene predhodnega nadzora Unije, morajo veljati na celotnem območju Unije, ne glede na državo članico, ki je listino izdala.
            
         
               (14)
            
            
               Države članice in Komisija si morajo izmenjevati čim več informacij, ki izhajajo iz predhodnega nadzora Unije.
            
         
               (15)
            
            
               Listine o nadzoru, ki hkrati upoštevajo standardne pogoje na ravni Unije, izdajo nacionalni organi.
            
         
               (16)
            
            
               Za zmanjšanje nepotrebnih omejitev in da ne bi preveč ovirali dejavnosti družb blizu meja, bi bilo treba uvoz, katerega neto masa ne presega 2 500 kilogramov, izključiti iz uporabe te uredbe.
            
         
               (17)
            
            
               Unija je tesno gospodarsko povezana z Norveško, Islandijo in Lihtenštajnom v okviru Evropskega gospodarskega prostora („EGP“). Poleg tega države članice EGP v skladu s Sporazumom EGP v medsebojnih odnosih načeloma ne uporabljajo ukrepov trgovinske zaščite. Iz teh razlogov je treba izdelke s poreklom iz Norveške, Islandije in Lihtenštajna izključiti iz področja uporabe te uredbe –
            
         SPREJELA NASLEDNJO UREDBO:
   Člen 1
   1.   Za sprostitev v prosti promet v Uniji nekaterih izdelkov iz aluminija, naštetih v Prilogi I k tej uredbi, mora veljati predhodni nadzor Unije v skladu z Uredbo (EU) 2015/478 in Uredbo (EU) 2015/755. To velja za uvoz, katerega neto masa presega 2 500 kg za vsako posamezno tarifo in statistično nomenklaturo oznake Unije („TARIC“), ki je predmet predhodnega nadzora.
   2.   Klasifikacija izdelkov iz te uredbe temelji na TARIC. Poreklo izdelkov iz te uredbe se določi v skladu s členom 60 Uredbe (EU) št. 952/2013 Evropskega parlamenta in Sveta (3).
   3.   Izdelki s poreklom iz Norveške, Islandije in Lihtenštajna so izvzeti iz obveznosti, navedenih v odstavku 1.
   Člen 2
   1.   Izdelki iz člena 1 se sprostijo v prosti promet v Uniji le ob predložitvi listine o nadzoru, ki jo je izdal pristojni organ države članice.
   2.   Odstavek 1 se začne uporabljati 15 delovnih dni po začetku veljavnosti te uredbe.
   3.   Listino o nadzoru iz odstavka 1 izdajo pristojni organi v državah članicah avtomatično, brezplačno in za vse zahtevane količine v petih delovnih dneh po vložitvi zahtevka s strani katerega koli uvoznika v Unijo, ne glede na kraj njegovega sedeža v Uniji. Za ta zahtevek se šteje, da so ga pristojni nacionalni organi sprejeli najkasneje tri delovne dni po predložitvi, razen če ni dokazano drugače.
   4.   Listina o nadzoru, ki jo je izdal eden od pristojnih organov iz Priloge II, je veljavna po vsej Uniji.
   5.   Listina o nadzoru se izpolni na obrazcu, ki ustreza vzorcu v Prilogi I k Uredbi (EU) 2015/478 ali v Prilogi II k Uredbi (EU) 2015/755 za uvoz iz tretjih držav navedenih v Prilogi I k Uredbi (EU) 2015/755. Zahtevek uvoznika vključuje naslednje elemente:
   
               (a)
            
            
               polno ime in naslov vlagatelja (vključno s telefonsko številko in elektronsko pošto ali številko faksa ter številko, s katero se vlagatelj identificira pri pristojnem nacionalnem organu) ter vlagateljevo registracijsko številko za DDV, če je zavezanec zanj;
            
         
               (b)
            
            
               kadar je ustrezno, polno ime in naslov deklaranta ali vsakega zastopnika, ki ga je imenoval vlagatelj (vključno s telefonsko številko in elektronsko pošto ali številko faksa);
            
         
               (c)
            
            
               opis blaga z naslednjimi podatki:
               
                           —
                        
                        
                           trgovsko ime,
                        
                     
                           —
                        
                        
                           oznaka TARIC,
                        
                     
                           —
                        
                        
                           kraj porekla in kraj odpreme;
                        
                     
         
               (d)
            
            
               deklarirana količina v kilogramih in kadar je ustrezno v drugi dodatni enoti (pari, kosi itd.);
            
         
               (e)
            
            
               vrednost blaga, stroški, zavarovanje in prevoznina („CIF“) na meji Unije v eurih;
            
         
               (f)
            
            
               spodaj navedena izjava, ki jo datira in podpiše vlagatelj, z vlagateljevim imenom, izpisanim z velikimi tiskanimi črkami:
               „Spodaj podpisani potrjujem, da so informacije v tem zahtevku resnične in dane v dobri veri, in da imam sedež v Uniji.“
            
         Uvoznik prav tako predloži komercialna dokazila o nameravanem uvozu in izvod prodajne ali kupne pogodbe ali predračuna. Če se tako zahteva, na primer kadar blago ni neposredno kupljeno v državi proizvodnje, uvoznik predloži potrdilo o proizvodnji, ki ga izda proizvajalec aluminija.
   6.   Brez poseganja v možne spremembe veljavnih uvoznih pravil ali odločitev, sprejetih v okviru sporazuma ali upravljanja kvote, se:
   
               —
            
            
               obdobje veljavnosti listine o nadzoru določi na štiri mesece,
            
         
               —
            
            
               lahko neuporabljene ali delno uporabljene listine o nadzoru podaljšajo za enako obdobje.
            
         7.   Pristojni organi lahko pod lastnimi pogoji omogočijo, da se izjave ali zahtevki elektronsko oddajo ali natisnejo. Vendar pa morajo biti vsi dokumenti in dokazi na voljo pristojnim organom na njihovo zahtevo.
   8.   Poleg tiskane oblike lahko nacionalni organi listino o nadzoru izdajo tudi v elektronski obliki, da se olajšata obdelava in oddaja.
   Člen 3
   1.   Ugotovitev, da se cena na enoto, po kateri se transakcija izvede, spreminja glede na navedeno ceno v listini o nadzoru za manj kot 5 % navzgor ali navzdol ali da celotna količina izdelkov, predloženih za uvoz, presega količino določeno v listini o nadzoru za manj kot 5 %, ne izključuje sprostitve zadevnih izdelkov v prosti promet.
   2.   Zahtevki za listine o nadzoru in listine same so zaupne narave. Namenjeni so izključno pristojnim organom in vlagatelju.
   Člen 4
   1.   Države članice redno in kolikor je mogoče ažurno ter vsaj do zadnjega dne v vsakem mesecu Komisijo obvestijo o natančnih količinah in vrednostih (izračunanih v eurih), za katere so bile izdane listine o nadzoru. Informacije, ki jih pošljejo države članice, so razčlenjene po izdelkih, oznaki TARIC in državi.
   2.   Države članice podajo uradno obvestilo o kakršnih koli kršitvah ali primerih goljufije, ki jih odkrijejo, in, kjer je ustrezno, razloge za zavrnitev izdaje listine o nadzoru.
   Člen 5
   Vsa obvestila, ki jih je potrebno navesti v tej uredbi, se posredujejo Komisiji in se sporočijo elektronsko prek za ta namen vzpostavljenega integriranega omrežja, razen če je iz nujnih tehničnih razlogov začasno treba uporabiti druga komunikacijska sredstva.
   Člen 6
   Ta uredba začne veljati dan po objavi v Uradnem listu Evropske unije.
   Ta uredba se začne uporabljati dan po objavi v Uradnem listu Evropske unije in velja do 15. maja 2020.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. aprila 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 83, 27.3.2015, str. 16.
   
      (2)  UL L 123, 19.5.2015, str. 33.
   
      (3)  Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).
   
      PRILOGA I
      
         Seznam izdelkov, ki so predmet predhodnega nadzora Unije
      
      
                   
               
               
                  7601
               
            
                   
               
               
                  7604
               
            
                   
               
               
                  7605
               
            
                   
               
               
                  7606
               
            
                   
               
               
                  7607
               
            
                   
               
               
                  7608
               
            
                   
               
               
                  7609
               
            
                   
               
               
                  7616.99
               
            
   
      PRILOGA II
      
         
            СПИСЪК НА КОМПЕТЕНТНИТЕ НАЦИОНАЛНИ ОРГАНИ
         
      
      
         
            LISTA DE LAS AUTORIDADES NACIONALES COMPETENTES
         
      
      
         
            SEZNAM PŘÍSLUŠNÝCH VNITROSTÁTNÍCH ORGÁNŮ
         
      
      
         
            LISTE OVER KOMPETENTE NATIONALE MYNDIGHEDER
         
      
      
         
            LISTE DER ZUSTÄNDIGEN BEHÖRDEN DER MITGLIEDSTAATEN
         
      
      
         
            PÄDEVATE RIIKLIKE ASUTUSTE NIMEKIRI
         
      
      
         
            ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ
         
      
      
         
            LIST OF THE COMPETENT NATIONAL AUTHORITIES
         
      
      
         
            LISTE DES AUTORITÉS NATIONALES COMPÉTENTES
         
      
      
         
            POPIS NADLEŽNIH NACIONALNIH TIJELA
         
      
      
         
            ELENCO DELLE COMPETENTI AUTORITÀ NAZIONALI
         
      
      
         
            VALSTU KOMPETENTO IESTĀŽU SARAKSTS
         
      
      
         
            ATSAKINGŲ NACIONALINIŲ INSTITUCIJŲ SĄRAŠAS
         
      
      
         
            AZ ILLETÉKES NEMZETI HATÓSÁGOK LISTÁJA
         
      
      
         
            LISTA TAL-AWTORITAJIET NAZZJONALI KOMPETENTI
         
      
      
         
            LIJST VAN BEVOEGDE NATIONALE INSTANTIES
         
      
      
         
            WYKAZ WŁAŚCIWYCH ORGANÓW KRAJOWYCH
         
      
      
         
            LISTA DAS AUTORIDADES NACIONAIS COMPETENTES
         
      
      
         
            LISTA AUTORITĂȚILOR NAȚIONALE COMPETENTE
         
      
      
         
            ZOZNAM PRÍSLUŠNÝCH ŠTÁTNYCH ORGÁNOV
         
      
      
         
            SEZNAM PRISTOJNIH NACIONALNIH ORGANOV
         
      
      
         
            LUETTELO TOIMIVALTAISISTA KANSALLISISTA VIRANOMAISISTA
         
      
      
         
            FÖRTECKNING ÖVER BEHÖRIGA NATIONELLA MYNDIGHETER
         
      
      
         BELGIQUE/BELGIË
      
      
                  Service public fédéral de l'économie, des PME, des classes moyennes et de l'énergie
               
            
                  Direction générale du potentiel économique
               
            
                  Service des licences
               
            
                  rue du Progrès 50
               
            
                  B-1210 Bruxelles
               
            
                  Faks (32-2) 277 50 63
               
            
                  Federale Overheidsdienst Economie, KMO,
               
            
                  Middenstand & Energie
               
            
                  Algemene Directie Economisch Potentieel
               
            
                  Dienst Vergunningen
               
            
                  Vooruitgangstraat 50
               
            
                  B-1210 Brussel
               
            
                  Faks (32-2) 277 50 63
               
            
         БЪЛГАРИЯ
      
      
                  Министерство на икономиката
               
            
                  дирекция „Регистриране, лицензиране и контрол“
               
            
                  ул. „Славянска“ № 8
               
            
                  1052 София
               
            
                  Факс (359-2) 981 50 41
               
            
         ČESKÁ REPUBLIKA
      
      
                  Ministerstvo průmyslu a obchodu
               
            
                  Licenční správa
               
            
                  Na Františku 32
               
            
                  CZ-110 15 Praha 1
               
            
                  Faks (420) 224 21 21 33
               
            
         DANMARK
      
      
                  Danish Business Authority
               
            
                  Ministry of Industry, Business and Financial Affairs
               
            
                  Langelinie Allé 17
               
            
                  DK-2100 Copenhagen O
               
            
                  Tel. + 45 3529 1574
               
            
                  E-naslov: dogjro@erst.dk
               
            
         DEUTSCHLAND
      
      
                  Bundesamt für Wirtschaft und Ausfuhrkontrolle, (BAFA)
               
            
                  Frankfurter Straße 29—35
               
            
                  D-65760 Eschborn 1
               
            
                  Faks (49) 6196 90 88 00
               
            
                  E-naslov: einfuhr@bafa.bund.de
               
            
         EESTI
      
      
                  Majandus- ja Kommunikatsiooniministeerium
               
            
                  Harju 11
               
            
                  EE-15072 Tallinn
               
            
                  Faks + 372 631 3660
               
            
         IRELAND
      
      
                  Department of Jobs, Enterprise and Innovation
               
            
                  Import / Export Licensing Unit
               
            
                  23 Kildare Street
               
            
                  IE- Dublin 2
               
            
                  Faks: + 353-1-631 25 62
               
            
         ΕΛΛΑΔΑ
      
      
                  Υπουργείο Οικονομίας και Ανάπτυξης
               
            
                  Γενική Διεύθυνση Διεθνούς Οικονομικής και Εμπορικής Πολιτικής
               
            
                  Δ/νση Συντονισμού Εμπορίου και Εμπορικών Καθεστώτων
               
            
                  Τμήμα Β': Ειδικών Καθεστώτων Εισαγωγών
               
            
                  Οδός Κορνάρου 1
               
            
                  GR 105 63 Αθήνα
               
            
                  Τηλ. + 30 210 3286041-43
               
            
                  Φαξ + 30 210 3286094
               
            
                  E-naslov: e3a@mnec.gr
               
            
         ESPAÑA
      
      
                  Ministerio de Economía y Competitividad
               
            
                  Secretaría de Estado de Comercio
               
            
                  Subdirección General de Política Comercial de la Unión Europea y Comercio Internacional de Productos Industriales
               
            
                  Paseo de la Castellana 162, 28046 Madrid
               
            
                  (+ 34) 91 349 36 70
               
            
                  vigilanciasiderurgica@comercio.mineco.es
               
            
         FRANCE
      
      
                  Ministère de l'économie, de l'industrie et du numérique
               
            
                  Direction générale des entreprises
               
            
                  Bureau des matériaux
               
            
                  67, rue Barbès
               
            
                  BP 80001
               
            
                  94201 Ivry-sur-Seine Cedex
               
            
                  Tél. + 33.1.79.84.33.52
               
            
                  surveillance-acier.dge@finances.gouv.fr
               
            
         REPUBLIKA HRVATSKA
      
      
                  Ministarstvo financija
               
            
                  Carinska uprava
               
            
                  Alexandera von Humboldta 4a
               
            
                  10000 Zagreb
               
            
                  Tel. + 385 1 6211321
               
            
                  Faks + 385 1 6211014
               
            
         ITALIA
      
      
                  Ministero dello Sviluppo Economico
               
            
                  Direzione Generale per la Politica Commerciale
               
            
                  DIV. III
               
            
                  Viale America, 341
               
            
                  I-00144 Roma
               
            
                  Faks (39) 06 59 93 26 36
               
            
                  E-naslov: dgpci.div3@mise.gov.it
               
            
         ΚΥΠΡΟΣ
      
      
                  Υπουργείο Ενέργειας, Εμπορίου, Βιομηχανίας και Τουρισμού
               
            
                  Υπηρεσία Εμπορίου
               
            
                  Κλάδος Έκδοσης Αδειών Εισαγωγής/Εξαγωγής
               
            
                  Οδός Ανδρέα Αραούζου Αρ. 6
               
            
                  CY-1421 Λευκωσία
               
            
                  Φαξ (357) 22 37 54 43, (357) 22 37 51 20
               
            
                  pevgeniou@mcit.gov.cy
               
            
         LATVIJA
      
      
                  Latvijas Republikas Ārlietu ministrija
               
            
                  K. Valdemāra iela 3
               
            
                  LV-1395 Rīga
               
            
                  Faks + 371-67 828 121
               
            
                  licencesana@mfa.gov.lv
               
            
         LIETUVA
      
      
                  Lietuvos Respublikos ūkio ministerija
               
            
                  Investicijų ir eksporto departamentas
               
            
                  Gedimino pr. 38/2
               
            
                  LT-01104 Vilnius
               
            
                  Faks. + 370 706 64 762
               
            
                  vienaslangelis@ukmin.lt
               
            
         LUXEMBOURG
      
      
                  Ministère de l'économie et du commerce extérieur
               
            
                  Office des licences
               
            
                  BP 113
               
            
                  L-2011 Luxembourg
               
            
                  Faks +352 46 61 38
               
            
         MAGYARORSZÁG
      
      
                  Magyar Kereskedelmi Engedélyezési Hivatal
               
            
                  Németvölgyi út 37-39.
               
            
                  HU-1124 Budapest
               
            
                  Faks + 36-1 4585 828
               
            
                  E-naslov: keo@mkeh.gov.hu
               
            
         MALTA
      
      
                  Commerce Department
               
            
                  Trade Services Directorate
               
            
                  Lascaris Bastions
               
            
                  Daħlet Ġnien is-Sultan
               
            
                  Valletta
               
            
                  VLT 1933
               
            
         NEDERLAND
      
      
                  Belastingdienst/Douane Groningen
               
            
                  Centrale Dienst voor In- en Uitvoer (CDIU)
               
            
                  Postadres: Postbus 3070, 6401 DN Heerlen
               
            
                  Bezoekadres: Kempkensberg 12, Groningen
               
            
                  Telefoonnummer: 088 - 1512122
               
            
         ÖSTERREICH
      
      
                  Bundesministerium für Wissenschaft, Forschung und Wirtschaft
               
            
                  Abteilung C2/9 - Außenwirtschaftskontrolle
               
            
                  A- 1011 Wien, Stubenring 1
               
            
                  POST.C29@bmwfw.gv.at
               
            
                  Faks: 01/71100/8048366
               
            
         POLSKA
      
      
                  Ministerstwo Rozwoju
               
            
                  Plac Trzech Krzyży 3/5
               
            
                  00-507 Warszawa
               
            
                  Polska
               
            
                  Faks (48-22) 693 40 21/693 40 22
               
            
         PORTUGAL
      
      
                  Ministério das Finanças
               
            
                  Autoridade Tributária e Aduaneira
               
            
                  Rua da Alfândega, n.o 5, r/c
               
            
                  P-1149-006 Lisboa
               
            
                  Tel. (+ 351)218813843
               
            
                  Faks (+ 351) 218813986
               
            
                  dsl@at.gov.pt
               
            
         ROMÂNIA
      
      
                  Ministerul pentru Mediul de Afaceri, Comerț și Antreprenoriat
               
            
                  Direcția Politici Comerciale și Afaceri Europene
               
            
                  Calea Victoriei nr. 152, sector 1
               
            
                  București cod 010096
               
            
                  Tel. + 40 21 40 10 552
               
            
                  Faks + 40 21 40 10 594
               
            
                  E-naslov: cristi.diaconeasa@dce.gov.ro
               
            
                  paul.onucu@dce.gov.ro
               
            
         SLOVENIJA
      
      
                  Ministrstvo za finance
               
            
                  Finančna uprava Republike Slovenije
               
            
                  Finančni urad Kranj
               
            
                  Oddelek za TARIC
               
            
                  Spodnji Plavž 6c
               
            
                  SI-4270 Jesenice
               
            
                  Tel. + 386 42027583
               
            
                  Faks + 386 42024969
               
            
                  E-naslov: taric.fu@gov.si
               
            
         SLOVENSKO
      
      
                  Ministerstvo hospodárstva
               
            
                  Mierová 19
               
            
                  827 15 Bratislava 212
               
            
                  Slovenská republika
               
            
                  Faks (421-2) 43 42 39 15
               
            
         SUOMI/FINLAND
      
      
                  Tulli
               
            
                  PL 512
               
            
                  FI-00101 Helsinki
               
            
                  Sähköposti: ennakkotarkkailu@tulli.fi
               
            
                  Tullen
               
            
                  PB 512
               
            
                  FI-00101 Helsingfors
               
            
                  E-naslov: ennokkotarkkailu@tulli.fi
               
            
         SVERIGE
      
      
                  Kommerskollegium
               
            
                  Box 6803
               
            
                  S-113 86 Stockholm
               
            
                  Faks (46-8) 30 67 59
               
            
                  registrator@kommers.se
               
            
         UNITED KINGDOM
      
      
                  Department for International Trade
               
            
                  Import Licensing Branch
               
            
                  enquiries.ilb@trade.gsi.gov.uk